L 210/8
ET
Euroopa Liidu Teataja
11.8.2022
toimub kooskõlas loomade ja inimeste tervishoiunõuetega vastavalt komisjoni delegeeritud määrustele (EL) 2019/625 (3) ja (EL) 2020/692 (4) ning komisjoni rakendusmäärustele (EL) 2020/2235 (5) ja (EL) 2021/404 (6).
Selguse huvides tuleks neid riike käsitlevad kanded otsuse 2011/163/EL lisas esitatud tabelis ainult taotletud asjaomast loomaliiki käsitlevas veerus tähistada „O“-ga.
(5)
Kolmandatel riikidel, kes on esitanud kava vesiviljelustoodete, piima või munade kohta ja kes on taotlenud liittoodete tootmist, peaks olema lubatud toota liitu eksportimiseks selliseid töödeldud tooteid sisaldavaid liittooteid, kasutades neid töödeldud tooteid tingimusel et töödeldud tooted, mille kohta nad ei ole kava esitanud, on pärit liikmesriikidest või heakskiidetud kolmandatest riikidest.
Selguse huvides tuleks neid riike käsitlevad kanded otsuse 2011/163/EL lisas esitatud tabelis nende ülejäänud kategooriate puhul tähistada „O“-ga.
(6)
Kolmandate riikide loetelu on limuste puhul vajalik, kuna kasvatatud limuste sertifitseerimisnõuded on muutunud.
Praegu ei ole direktiivis 96/23/EÜ sätestatud nõuet, et kolmandad riigid esitaksid komisjonile kavasid seoses limustega.
Ainus asjakohane jääkide kontroll toimub kasvatatud limuste tootmisel vastavalt komisjoni rakendusmäärusele (EL) 2019/627 (7) ning kõnealustele tingimustele vastavad kolmandad riigid on loetletud komisjoni rakendusmääruse (EL) 2021/405 (8) VIII lisas.
Kuna need kolmandad riigid täidavad rakendusmääruse (EL) 2019/627 artiklite 56–59 nõudeid, sealhulgas jääkide seire, tuleks need riigid selguse huvides tähistada otsuse 2011/163/EL lisa tabeli veerus „Vesiviljelus“ tähega „M“ tähistades „limuseid“.
(7)
Teatavad riigid taotlesid liitu eksportida liittooteid, mis sisaldavad kas liikmesriikidest või rakendusmääruse (EL) 2021/405 VIII lisas loetletud heakskiidetud kolmandatest riikidest pärit karpidest saadud töödeldud tooteid.
Riigid, mis on otsuse 2011/163/EL lisa tabelis tähistatud tähega „X“ vähemalt ühe järgmise kauba puhul, milleks on veised, lambad/kitsed, hobuslased, sead, kodulinnud, vesiviljelus, piim, munad või looduslikud ulukid, on esitanud piisavad tagatised oma ametlike kontrollisüsteemide kohta.
Seetõttu tuleks kõik sellised riigid tähistada kõnealuse tabeli veerus „Vesiviljelus“ tähega „P“, võimaldades neil limustest saadud töödeldud tooteid sisaldavate liittoodete tootmiseks ja ekspordiks kasutada limustest saadud töödeldud tooteid, mis on pärit liikmesriikidest või heakskiidetud kolmandatest riikidest.
(3) Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).
(4) Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu sissetoomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
(5) Komisjoni 16. detsembri 2020. aasta rakendusmäärus (EL) 2020/2235, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses loomatervise sertifikaatide näidiste, ametlike sertifikaatide näidiste ja loomatervise/ametlike sertifikaatide näidistega teatavate looma- ja kaubakategooriate saadetiste liitu toomiseks ja liidusiseseks liikumiseks, selliste sertifikaatidega seotud ametliku sertifitseerimisega ning millega tunnistatakse kehtetuks määrus (EÜ) nr 599/2004, rakendusmäärused (EL) nr 636/2014 ja (EL) 2019/628, direktiiv 98/68/EÜ ning otsused 2000/572/EÜ, 2003/779/EÜ ja 2007/240/EÜ (ELT L 442, 30.12.2020, lk 1).
(6) Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).
(7) Komisjoni 15. märtsi 2019. aasta rakendusmäärus (EL) 2019/627, milles sätestatakse kooskõlas Euroopa Parlamendi ja nõukogu määrusega (EL) 2017/625 ühtne praktiline kord inimtoiduks ettenähtud loomsete saaduste ametliku kontrolli tegemiseks ja millega muudetakse komisjoni rakendusmäärust (EL) nr 2074/2005 ametliku kontrolli osas (ELT L 131, 17.5.2019, lk 51).
(8) Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).